Poštovani građani Općine Lekenik,

Odlukom Općinskog vijeća Općine Lekenik o određivanju imena ulice u naselju Lekenik, KLASA: 015-08/93-01/01 od 1. listopada 1993., određeno je da se tada novoformirana ulica u naselju Lekenik nastala izgradnjom SOS- Dječjeg sela, od Zagrebačke ulice prema SOS-Dječjem selu, uz Osnovnu školu i nogometno igralište zove „Ulica Herman Gmainer“. Ovaj naziv ulice je nepravilan jer se utemeljitelj SOS – Dječjeg sela zvao Hermann Gmeiner te je potrebno ispraviti naziv ulice sukladno njegovom imenu i prezimenu.

Slijedom navedenog, a u skladu s odredbom članka 7. stavak 1. Zakon o naseljima („Narodne novine“, broj 39/22), pozivamo građane Općine Lekenik da daju svoje mišljenje o ispravku pogrešnog naziva ulice “Ulica Herman Gmainer“ u ispravan naziv: „Ulica Hermanna Gmeinera“.

Svoje mišljenje možete izraziti pismeno elektroničkom poštom na adresu: pisarnica@lekenik.hr do 25. travnja 2025. godine.